**RAPORT TREMUJOR I PUNËS** **DREJTORIA PËR PUNË INSPEKTUESE**

**JANAR - MARS 2024**

**KOMUNA E RAHOVECIT**

TABELA E PËRMBAJTJES

[**HYRJE** 2](#_Toc163217752)

[**AKTIVITETET E INSPEKTIMEVE NË PËRMBUSHJEN E OBJEKTIVAVE** 2](#_Toc163217753)

[**STATISTIKA – GJOBA MANDATORE DHE REALIZIM I TË HYRAVE** 4](#_Toc163217754)

[**PËRFUNDIM** 5](#_Toc163217755)

# **HYRJE**

Raporti të cilin po e prezantojmë, pasqyron punën e Drejtorisë për Punë Inspektuese, për periudhën: janar – mars të vitit 2024. Në këtë raport janë të përfshira punët dhe aktivitetet e kryera dhe të ndërmarra nga Drejtoria për Punë Inspektuese të cilat janë paraqitur sipas sektorëve të cilët i mbulojmë si dikaster. Inspektimet kanë për qëllim: Zbatimin e ligjeve dhe akteve tjera nënligjore, mbrojtjen e interesit të përgjithshëm publik dhe mbrojtjen e interesave të ligjshëm të subjekteve të inspektimit.

# **AKTIVITETET E INSPEKTIMEVE NË PËRMBUSHJEN E OBJEKTIVAVE**

Gjatë periudhës janar – mars, në Drejtorinë për Punë Inspektuese, inspektimet janë realizuar në tërësi duke e mbuluar territorin e Komunës së Rahovecit, - DPI është organizuar në grupe inspektuese me nga 4 grupe të kombinuara sipas nevojës. Inspektimi në terren rregullisht fillon nga ora: 9:00: - 14:00, ndërsa sipas rrethanave dhe kërkesave mund të zgjasë edhe më shumë;

* Në total, gjatë kësaj periudhe raportuese janë realizuar afro 270 kontrolle inspektuese. Krahas prioriteteve siç janë: Parandalimi i ndërtimeve pa leje, Lirimi i Hapësirave Publike, Mbrojtja e Mjedisit, Luftimi i Ekonomisë së Zezë, Mbrojtja e Konsumatorit, prioritet dhe fokus i yni kryesor ka qenë mbrojta e shëndetit të qytetarëve***;***
* 51 shfrytëzuesve të hapësirave publike, para lokaleve afariste u janë shpërndarë urdhëresa për tu pajisur me lejet përktëse për shfrytëzim të hapësirave publike, përkitazi me rregulloren komunale;
* Në angazhimet tona për luftë ndaj ekonomisë informale, për këtë periudhë raportuese, 28 është numri i bizneseve të reja të cilat janë regjistruar në zyrën e ARBK-së, pas urdhëresave nga shërbimi ynë;
* 28 është numri i lëshuar i pëlqimeve të punës, për subjektet afariste të cilat i kanë plotësuar kushtet higjienike – teknike;
* Janë inspektuar 38 biznese nga inspektorët e tregut lidhur me identifikimin e produkteve ushqimore me afat të skaduar, vendosjen e çmimeve në produkte etj;
* Është bërë verifikimi periodik i peshoreve në furrat e bukës;
* Në fushën e ndërtimit për këtë periudhë raportuese, sipas raportit të punës nga inspektori përkatës, janë inspektuar 36 objekte ndërtimore të kategorisë së parë, poashtu është bërë inspektimi i dokumentacionit teknik (projekti i ndërtimit, lejet e ndërtimit, janë shqiptuar 21 gjoba mandatore për ndërtim pa leje, si dhe janë obliguar që të pajisen me leje ndërtimore, 23 prej tyre kanë paraqitur kërkesë për leje, 15 janë pajisur me leje dhe 8 janë në proces;
* Poashtu, në sektorin e ndërtimit është bërë përpilimi i procesverbaleve për gjendjen e punimeve në vend ndërtim, për respektimin ose mosrespektimin e kushteve të përcaktuara për ndërtim,  dhënia e vendimit për ndërprerjen e punimeve ndërtimore deri në evitimin e parregullsive tekniko- procedural si dhe janë marrë vendime për ndërprerjen (pezullimin) e punimeve, deri në evitimin e parregullsive tekniko- procedurale;
* Janë inspektuar edhe disa prej subjekteve afariste, që ushtrojnë veprimtarinë e tyre në komunën e Rahovecit, ku prej tyre është kërkuar pajisja me Leje Mjedisore, 15 prej tyre janë pajisur me leje mjedisore pas urdhëresave nga inspektori i mjedisit;
* Në fushën e transportit publik ne në vazhdimësi kemi përcjellur nga afër punën e kompanive të licencuara të autobusëve, se a janë duke i mbuluar mjaftueshëm dhe sigurtë linjat e transportit të udhëtarëve, në rendet e udhëtimit të cilat janë lëshuar nga organi kompetent komunal. Poashtu, janë kryer inspektime rutinore ku edhe janë urdhëruar autotaksi të bëjnë vazhdimin e lejes për kryerjen e transportit jo të rregullt të udhëtarëve.
* Janë trajtuar kërkesa të qytetarëve, kryesisht me problematika në sektorin e çështjeve komunale;

# **STATISTIKA – GJOBA MANDATORE DHE REALIZIM I TË HYRAVE**

|  |  |  |
| --- | --- | --- |
| LLOJI I NDËSHKIMIT | NUMRI I GJOBAVE TË SHQIPTUARA | VLERA E GJOBËS NË € |
| GJOBA MANDATORE PËR NDËRTIM PA LEJE | **21** | **8300 €** |
| GJOBA MANDATORE – ÇËSHTJE KOMUANLE | **5** | **1000€** |
| GJOBA MANDATORE PËR MOSRESPEKTIM TË ORARIT TË PUNËS | **8** | **400 €** |
| GJOBA MANDATORE PËR MJEDIS | **18** | **1250 €** |
| *TOTALI:* | **52** | **10,950.00€** |

|  |  |  |
| --- | --- | --- |
| LLOJI I VEPRIMIT | NUMRI I KËRKESAVE | VLERA NË € |
| KËRKESA PËR KONTROLL INSPEKTUES | **8** | **80 €** |
| PËLQIME PUNE | **28** | **420 €** |
| *TOTALI:* | **44** | **500 €** |

|  |  |  |
| --- | --- | --- |
| *TOTALI I TË HYRAVE NË DPI :* | JANAR – MARS 2024 | 11,450.00€ |

# **PËRFUNDIM**

***Përkundër të gjitha sfidave, konsiderojmë që jemi në rrugë të mirë për përmbushjen e të gjitha objektivave, sigurisht edhe me një bashkëpunim me të gjitha institucionet tjera të cilat po na ndihmojnë me arritjen e rezultateve konkrete.***

Nora BOSHNJAKU

\_\_\_\_\_\_\_\_\_\_\_\_\_\_\_\_\_\_\_\_\_\_

Drejtoreshë për Punë Inspektuese